**Фотоконкурс «На фокус: Магията на Хасково»**

***Условия на фотоконкурса***

1. Ограничения

1.1. Всеки автор може да участва **с максимум 5 снимки** на **забележителности (културни, исторически или др.) от град Хасково** във фотоконкурса.

1.2. Снимките за фотоконкурса трябва да са направени през 2019 година.

2. Изисквания към снимките, изпращани за фотоконкурса

2.1. Снимките трябва да са в дигитален формат JPEG, да имат заглавие и задължително да бъдат придружени от кратък текст, описващ мястото и причината за избра му - до 500 знака.

2.2. Всеки автор трябва да може да предостави изходен файл (снимка в оригинален размер).

2.3.Не се допускат фотоколажи, както и снимки, които са грубо ретуширани дигитално или съдържат допълнително прибавени надписи и графики. Целта на конкурса е да покаже снимки, които се доближават максимално до естествената среда, която са запечатали, а не да се показват умения на автора да работи с фотообработващи програми.

3. Регистрация и участие

3.1. Регистрацията за участие и изпращането на снимки става на адрес: **halongobg@gmail.com**

3.2. Към всяка снимка, участваща в конкурса, трябва задължително да има следната информация:

- заглавие на снимката;

- име на автора фотограф;

- текст, описващ мястото и причината за избора му (до 500 знака);

- за участници под 18 г. - възраст и име на родител/настойник;

- телефон за връзка.

3.3 До участие в конкурса няма да бъдат допускани творби, изпратени с неточна или непълна информация.

3.4 Всеки участник ще получи на електронния си адрес потвърждение за успешно извършената регистрация на материала, който е изпратил за участие в конкурса.

4. Срокове

4.1. Срок за изпращане на снимките

**Конкурсът се открива на 04 декември 2019 г.**

**Краят на конкурса настъпва в 20.00 часа на 17 декември 2019 г.**

Снимки за участие могат да се изпращат по всяко време между началото и края на конкурса.

4.2. Гласуване във фейсбук страницата на Фондация ХАЛО **(www.facebook.com/halongobg)** за определяне на фотография, носител на "Наградата на публиката". На 20 декември 2019г. всички фотографии ще бъдат публикувани в отделен албум на фейсбук страницата на Фондация ХАЛО. За една снимка може да се гласува само веднъж.

 **Гласуването става от 18 декември до 10.00 часа на 23 декември 2019.**

4.3. Обявяване на победителите.

**На 23 декември 2019 г. на фейсбук страницата на Фондация ХАЛО ще бъдат обявени победителите от фотоконкурса, включително и носителят на "Наградата на публиката".**

4.4. **Наградите ще бъдат връчени на 24.12.2019г.**, а в случай, че някой от наградените лица не може да си получи наградата лично, същата ще бъде изпратена по куриер.

5. Награди

Общият награден фонд на фотоконкурса е в размер на 300 лв.

6. **Общите условия** са неразделна част от регламента на конкурса.

**Общи условия**

**Фотоконкурс «На фокус: Магията на Хасково»**

**Фотоконкурс «На фокус: Магията на Хасково»** се реализира от **Фондация ХАЛО 2019**. Целта на конкурса е да популяризира културното и историческото наследство на град Хасково.

1. Участници

1.1. Право на участие във фотоконкурса имат всички фотографи, професионалисти и любители, без ограничения във възрастта.

1.2. Фотографи, ненавършили 18 години, могат да вземат участие единствено при съгласието на техните родители или законни настойници..

1.3. Във фотоконкурса НЕ могат да участват автори, които са служители на фондация ХАЛО 2019, или са членове на журито, нито техните семейства и други лица, свързани с организацията на конкурса.

2. Избор на победители

2.1 Фотографиите ще бъдат оценявани от жури, включващо представители на Фондация ХАЛО 2019, представители на институции и организации от град Хасково и професионални фотографи.

2.2 Чрез гласуване във фейсбук страницата на фондацията публиката определя фотография носител на "Наградата на публиката". За една снимка може да се гласува само веднъж.

2.3 Очакванията към фотографиите са те или разказите, които пресъздават, да бъдат пряко обвързани с темата на конкурса и да въздействат емоционално. Половината от оценката се формира от фотографските качества на предложените фотографии.

3. Авторски права

3.1. Авторските права са притежание на фотографите.

3.2. Участниците в конкурса могат да изпращат само фотографии, направени от тях самите и върху които имат авторски права. Организаторите не проверяват авторството на фотографиите и приемат акта на изпращането им като декларация за авторство от страна на участниците. За автор на снимката ще бъде считан кандидатът, чието име е записано в текста на имейла, с който снимката е изпратена за конкурса. Снимките не бива да са обвързани с договор за изключителни авторски права към трети лица .

3.3. Изпращайки фотография за участие в конкурса, участниците дават съгласието си организаторите да ги използват по следния начин: да ги публикуват на хартия или в електронен формат, да бъдат включени в изложби, както и да бъдат използвани от други медии в публикации, свързани с изявата, и с цел реклама и представяне на конкурса. Участникът освобождава организаторите на конкурса от всякакви претенции на трети лица, свързани с използване на творбата за промоционалните цели на конкурса, както и за публикация на промоционални и информационни материали, свързани с дейността на Фондация ХАЛО 2019.

4. Съхранение на лични данни

Предоставените лични данни ще служат само за целите на конкурса в съгласие със Закона за набиране и съхраняване на личните данни и няма да бъдат предоставяни на трети страни. Личните данни ще послужат за идентифициране на победителите в конкурса и съответното им награждаване.

Фотографът дава съгласието си Фондация ХАЛО 2019 да използват неговото/нейното име в публичните съобщения, свързани със състезанието.

5. Приемане на правилата на конкурса

С изпращане на творба за участие в конкурса, участниците автоматично декларират, че са запознати с условията на конкурса и че ги приемат.

6. Други

Всички въпроси и казуси, които не са предвидени в настоящите правила, подлежат на конкретно решение от страна на журито.